35. schôdza NR SR - 14.deň - B. popoludní
Dátum: 2025-06-17
Poslanec: Horváth, Ján (SMER - SD)
Druh vystúpenia: Vystúpenie v rozprave

Vážený predsedajúci, milé poslankyne, poslanci, chcem sa vyjadriť k predkladanému ... (nezrozumiteľne vyslovené, pozn. prepis.) zákona. Javys je spoločnosť, ktorá mala zabezpečiť zadný palivový cyklus pri prevádzkovaní jadrových elektrární a ich vyraďovaní. Javys bola od začiatku postavená na Slovensku k likvidácii jadrového odpadu, ktorý vzniká v jadrových elektrárňach počas prevádzky a zároveň aj pri ich vyraďovaní. Bola postavená na spracovaní odpadov všetkého druhu, či sa týka odpadu kvapalného, pevného alebo odpadu, ktorý je určený na spaľovanie. Jeho úlohou nie je likvidovať aj odpad, ktorý vzniká v jadrových elektrárňach, ale aj odpad, ktorý vzniká mimo, čiže odpad jadrový, ktorý je pri lekárskych vyšetreniach, zachytený rádioaktívny materiál, ktorý vzniká z materiálov, ktoré sú odobrané dajme tomu, taká možnosť je, že boli voľakedy v lietadlách zabezpečené tie tachometre, na ktorých boli čísla z fosforu, a zároveň tieto čísla vydávali aj žiarenie, čiže keď takýto materiál sa vyskytol niekde, tak prístrojové vybavovanie jednotlivých zariadení, kde sa majú tieto materiály spracovávať, sa nachádza tak, až ho zachytí. Ale to sú, to sú také anomálie, ktoré vznikajú v našej spoločnosti, sú aj také anomálie, že vznikajú odpady, ktoré dajme tomu privážajú na komunálny odpad a v automobile, ktorý priváža komunálny odpad, sa nachádza naraz ... (nezrozumiteľne vyslovené, pozn. prepis.) materiál. Ale to rádio materiál je taký, že v podstate ľudia, ktorí sú onkologicky riešení, tak ich plienky sú vyhadzované ako komunálny odpad a toto zariadenie to zachytí. Čiže my sme zabezpečení s tým zariadením takým, že zachytíme v podstate všetky, všetky anomálie, ktoré sa nachádzajú a vyžarujú rádioaktívne žiarenie. To sú také veci, že zariadenie je tak citlivé a dokáže zachytiť všetko, a môžem povedať aj takú anomáliu, že pri havárii Černobyľu sa stalo to, že celá elektráreň svietila jak vianočný stromček, pretože ten spád toho rádioaktívneho materiálu zachytili všetky rádioaktívne, všetky zariadenia, ktoré riešia únik rádioaktívneho materiálu. Ale to nie je podstatná vec. Podstatná vec je v tom, že pri vyraďovaní elektrárni a ich technológiu sa využíva spracovanie nízkoaktívneho aj veľmi nízkoaktívnych rádioaktívnych materiálov, z elektrárne A1 je to v súčasnosti tretia a štvrtia etapa vyraďovania a elektrárne B1 je to druhá etapa vyraďovania. Z predchádzajúcich prevádzkových jadrových zariadení a z prevádzky atómových elektrární Slovenskej republiky, inštitucionálnych a rôznych oblastí ľudských činností a z výskumu a medicíny sa spracovávajú v Javyse. Vznikajúce odpady mimo atómových elektrární rádioaktívny materiál neznámeho pôvodu a rádioaktívne materiály v rámci poskytovaných jadrových služieb pre externých zahraničných producentov rádioaktívneho materiálu, takisto sa spracuvávajú podľa nových poverení aj v Javyse. Nie je tá podmienka toho, že tieto materiály sú rádioaktívny odpad, ktorý tu my vlastne, vlastne ukladáme. Je to len, je to udalosť, ktorá tento rádioaktívny materiál spracováva tak, že znižuje jeho odpad spaľovaním. Veškerý, veškerá aktivita, ktorá sa v tomto materiály doveze do Slovenskej elektrárni, po jeho spracovaní sa vracia naspäť do pôvodu vzniku. Čiže na Slovensku nevzniká žiadny odpad, ktorý by bol z rádioaktívnych materiálov alebo látok, ktoré vznikajú v zahraničí. Teda môžme konštatovať, že zmenou zákazu dovozu spracovania rádioaktívneho odpadu zo zahraničia znamená podľa právnej úpravy roku ´21 bol výsledok politického rozhodnutia, nie odborné posúdenie danej problematiky. Neexistovali relevantné odborné argumenty, prečo by mal prísť k zákazu, išlo len o emócie, vedomé konanie pár jednotlivcov namierené proti spoločnosti Javys a o politiku. Po úspešnom ukončení projektu Carso, to bol projekt, ktorý spracováva rádioaktívny materiál, ktorý vznikal v jadrových elektrárňach alebo v Taliansku, životné prostredie neutrpelo žiadne anomálie, pretože veškerý odpad, ktorý bol spracovaný na Slovensku, bol opäť odvezený do Talianska, čiže u nás neostal žiadny rádioaktívny materiál. Spaľovanie zariadení počas prevádzky spĺňajú všetky limity, ktoré by mohli znečistiť prostredie. Čiže je to tak zabezpečené, že počas spaľovania je všetko, všetko zabezpečené tak, že sa zachytáva veškerý, veškeré možné úniky filtráciou spaľovacieho zariadenia, čiže sú tam, dá sa povedať, tri spôsoby zachytávania, aby neunikol žiadny rádioaktívny materiál do prostredia, je tam, sú tam práčky, sú tam filtre a potom rukavové filtre, v podstate všetko sa zachytáva a opäť sa spracováva tak, že sa vracia do pôvodu krajinu. Čo sa týka limít, ktoré vychádzajú z našich predpisov, nikdy neboli prekročené limity tak, aby sme boli ohrození na životnom prostredí. Čiže musím povedať tak, že všetko, čo sa u nás spracovalo, všetko sa odviezlo späť do krajiny pôvodu. Spaľovaním sa neničí rádioaktivita, pretože to sa nedá. Spaľovaním sa len znižuje objem tak, aby tá aktivita dajme tomu z 200 kg dostala sa do takých, do takého objemu 10 kg, tým v podstate pomáhame všetkým, ktorí majú vysoké objemy rádioaktívnych materiálov v určitej, určitom množstva, čiže sa zníži, zníži sa objem a tým pádom, tým pádom sa zisťuje priestor, získava priestor na jeho uloženie. Nespaľuje sa aktivita, aktivita sa len zlučuje do menšieho objemu. A všetko, čo dovezeme, je prísne sledované a prísne sa aj vracia naspäť. Na to sú protokoly, ktoré sú v podstate zaznamenané z dovozu, čiže pôvodca, ktorý nám priváža tento rádioaktívny, má protokol, ale zároveň aj my to sledujeme s našimi zariadeniami, aby sme zistili, že či vlastne také množstvo, aké oni deklarujú, že prišlo k nám. Tak nie je, nie je pravdou to, že Slovensko sa stáva oblasťou, v ktorej sa skladuje rádioaktívny materiál. Slovensko len spracováva, pretože jediné vo východnej Európe je spoločnosť Javys, ktorá dokáže takéto materiály spracovávať. Čo sme doviezli, to aj odvezeme. Za spracovanie dostaneme financie, ktoré sú v prospech spoločnosti. Ďakujem.